# Årsrapport for LAMUs arbeid ved Det samfunnsvitenskapelige fakultet 2023

## LAMU i tall 2023

Medlemmer ved utgangen av 2023:

Stemmeberettiget arbeidstagersiden: Mari Gakkestad (LHVO), Audrey Stark.

Stemmeberettiget arbeidsgiversidern: Kari Pound Davies, Jannicke Monsen.

Faste deltagere: Håkon Djupedal (studentrepresentant), Marte Rognstad (læringsmiljøkontakt), Rune United Greaker (EA). BHT inviteres til møtene og deltar når relevante tema belyses.

Antall møter: 4 møter ble gjennomført; 17. mars, 9. mai, 12. september og 7. november.

I 2023 var det arbeidsgiversiden som ledet LAMU.

En stor andel av møtene benyttes til de faste punktene avsatt til orienteringssakene fra driftsområdene (ved Eiendomsavdelingen), studentrelaterte saker, læringsmiljøkontakten og lokalt hovedverneombud. Det var totalt 40 saker til behandling eller orientering i LAMU i 2023.

## Sakstematikk 2023

Utover orienteringssaker, godkjenning av innkalling og referat, så har LAMU i 2023 diskutert hjertestarter, timeregnskap for vitenskapelig ansatte knyttet til verneombudrollen, nummering a saker i LAMU samt innføring av årshjul for LAMU.

Disse diskusjonene har ført til at det i desember 2023 ble satt opp en helautomatisk hjertestarter i egnet skap utenfor SV-info i Eilert Sundts hus. Grunnet blant annet avklaringer knyttet til inngripen i verneverdig arkitektur, funksjonalitetsvurderinger av produkt og dialog med ulike leverandører tok det dessverre uforholdsmessig lang tid før hjertestarteren ble tilgjengelig i egnet skap på en tilgjengelig plass. Ansvaret for oppfølging av hjertestarter skal inn i ordinær drift, og en prosedyre for oppfølging er for tiden under utarbeidelse.

LAMU har utarbeidet et årshjul for sitt arbeid, hvor de (vanligvis) 4 møtene følger med ulike tema. I LAMU 1 skal punktene sykefravær og LAMU årsrapport inngå, i LAMU 2 står BHT arbeidsplassvurdering på agendaen, LAMU 3 inkluderer tilbakemelding på avviksrapportering, og årets siste LAMU (4) inkluderer status for HMS grovkartlegging. LAMU kom frem til at det i 2024 skulle tillegges et ekstra møte (totalt 5 møter, hvorav 3 i vårsemestret) for å sikre tid til diskusjoner eller problemstillinger knyttet til ARK som gjennomføres dette året.

LAMU innførte også en administrativ justering hvor saksnummereringen er løpende fra sak 1 ved årsstart og suksessivt økende per sak totalt sett. Dette gjør det enklere å telle opp antall saker ila året, samt finne tilbake til hvilket møte de ulike sakene er behandlet.

*Utarbeidet av J. Monsen, 29.01.2024*